Bucharest Marathon 2020 a fost anulat, la solicitarea autorităților. Hotărârea nu îi va afecta, însă, pe alergătorii virtuali.
La cererea autorităților, Bucharest Marathon 2020 nu se va mai putea desfășura în acest weekend. Evoluția situației actuale, în care numărul de cazuri de îmbolnăvire cu COVID-19 din București a atins nivelul de 2,28 la mia de locuitori, a condus la această decizie. Alergătorii înscriși la cursele virtuale vor putea participa individual, în perioada 11-18 octombrie.
250 de alergători profesioniști ar fi trebuit să ia startul din Piața Constituției, dar nu vor mai putea face acest lucru."În contextul în care numărul de cazuri de îmbolnăvire cu COVID-19 în București a atins cote alarmante, de 2,28 la mia de locuitori, vă informăm, cu regret, că Maratonul București trebuie să fie anulat. Experții în sănătate publică au alertat membrii Comitetului Național pentru Situații de Urgență în privința riscului real la care se expun atleții care vin la București pentru a participa la Maraton, dar și asupra riscului pe care un eveniment de o asemenea amploare îl ridică, inevitabil, la adresa sănătății publicului. Regretăm în mod deosebit că această decizie trebuie luată, mai ales cu atât de puțin timp înainte de data anunțată pentru desfășurare.Totuși, considerăm că este o decizie imperios necesară, atunci când este în joc sănătatea sportivilor invitați și a concetățenilor noștri.", se arată în scrisoarea primită vineri seară din partea Ministerului Tineretului și Sportului.În 11 octombrie, urmau să ia startul din Piața Constituției 250 de alergători profesioniști, în încercarea de a se califica pentru Jocurile Olimpice de la Tokyo. Alergătorii înregistrați la competițiile virtuale, însă, vor participa în condițiile anunțate inițial, urmând să alerge la cursele pentru care s-au înscris, în perioada 11-18 octombrie, pe traseul și în intervalul orar pe care îl doresc."Noi, echipa Bucharest RUNNING CLUB, împreună cu partenerii evenimentului, am făcut tot ceea ce a fost posibil, pentru ca evenimentul fizic să se desfășoare în condiții de deplină de siguranță pentru alergătorii profesioniști. Sperăm ca acele calități, specifice alergătorului de maraton – determinarea, anduranța, planificarea – să îi ajute pe cei care se pregătiseră să concureze în 11 octombrie, să depășească acest moment. Este un moment dificil, cu atât mai mult cu cât alergătorii se află chiar acum în București, unii dintre ei veniți de pe alte continente", a declarat Valeria van Groningen, Președinte, Bucharest RUNNING CLUB.Sperăm să ne revedem sănătoși de îndată ce va fi posibil!", se arată în comunicatul Bucharest RUNNING CLUB.